Et af de områder, der er udfordret, er lønnen. Det er i hvert fald konklusionen på en ny analyse af tænketanken Cevea. Analaysen undersøger lønniveauet hos tre arbejdsplatforme – Upwork, Happy Helper og Worksome – og resultaterne viser, at man som arbejdstager typisk får en lavere løn, end man ville kunne som fastansat. Det er særligt inden for computerarbejde, der kræver en mellemlang eller lang uddannelse, at lønnen er markant lavere, end den ville være, hvis man var fastansat.